Neuvoston asetus (ETY) N:o 1372/93, annettu 1 päivänä kesäkuuta 1993, Portugalin maatalouselintarviketeollisuuden tiettyjen alojen mukauttamistoimenpiteistä



Virallinen lehti nro L 136 , 05/06/1993 s. 0001 - 0002

Suomenk. erityispainos Alue 3 Nide 49 s. 0236

Ruotsink. erityispainos Alue 3 Nide 49 s. 0236



NEUVOSTON ASETUS (ETY) N:o 1372/93, annettu 1 päivänä kesäkuuta 1993, Portugalin maatalouselintarviketeollisuuden tiettyjen alojen mukauttamistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon Espanjan ja Portugalin liittymisasiakirjan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että sisämarkkinat edellyttävät kaupan esteiden poistamista ei ainoastaan yhteisön ja sen 31 päivänä joulukuuta 1985 jäsenvaltioiden välillä vaan myös mahdollisimman laajassa mittakaavassa jäsenvaltioiden ja uusien jäsenvaltioiden välillä, ja näin ollen suurin osa Portugalin liittymisen siirtymämekanismeista on poistettu ennen liittymisasiakirjassa säädettyä määräaikaa; tietyille Portugalin maatalouselintarviketeollisuuden aloille, joiden rakenteet ovat vanhentuneita, tämä merkitsee huomattavaa haastetta ottaen huomioon jäsenvaltioiden ja kolmansien maiden välisen kasvaneen kilpailun; olisi rohkaistava pyrkimystä mukauttaa nämä alat ottaen huomioon niiden uudenaikaistaminen; tämän vuoksi olisi annettava näiden alojen yrityksille kolmen vuoden ajan tukea, joka alenee asteittain historiallisen viiteajanjakson aikana tuotetun, tuotannon perusteella luodun kapasiteetin mukaisesti ja jonka määrän Portugalin viranomaiset määrittelevät, ON ANTANUT TÄMÄN ASETUKSEN: 1 artikla 1. Perustetaan uudenaikaistamista kiihdyttämään tarkoitettu rakenteen mukauttamistuki Portugalin maatalouselintarviketeollisuusalojen yrityksille, joihin on vaikuttanut liittymisen siirtymämekanismien nopea purkaminen ja jotka vastaavat 3 kohdan mukaisesti Portugalin viranomaisten määrittelemiä vaatimuksia. 2. Edellä 1 kohdassa säädettyä tukea annetaan kyseisten alojen yrityksille: P alenevasti kolmen vuoden ajan ja P historiallisen viiteajanjakson aikana tuotetun tuotannon perusteella luodun kapasiteetin mukaisesti. 3. Portugalin viranomaiset määrittelevät: P alat, jotka vastaavat edellä 1 kohdassa säädettyjä edellytyksiä, P vaatimukset, jotka tukeen oikeutettujen yritysten on täytettävä. Nämä vahvistetaan objektiivisten tekijöiden perusteella, P tuen määrän. Tämä määrä määritellään objektiivisten perusteiden perusteella ja erityisesti kunkin alan vaikeuksien mukaan liittymisen siirtymämekanismien nopean purkamisen vuoksi, P edellä 2 kohdassa säädetyn viiteajanjakson, joka ei kuitenkaan voi jatkua 31 päivän joulukuuta 1992 jälkeen. 4. Tässä asetuksessa säädetty tuki rajoitetaan 60 miljoonaan ecuun. Se on interventiotoimenpide yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 () 1 artiklan 2 kohdan mukaisesti. 2 artikla Portugalin viranomaisten on ilmoitettava komissiolle 1 artiklan 3 kohdan mukaisesti määritellyt tekijät niiden käyttöön otosta alkaen ja viimeistään 1 päivänä kesäkuuta 1993. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 1 päivänä kesäkuuta 1993. Neuvoston puolesta Puheenjohtaja J. ANDERSEN () EYVL N:o C 87, 27.3.1993, s. 9 () Lausunto on annettu 28.5.1993. () EYVL N:o 94, 28.4.1970, s. 13. Asetus sellaisena kuin se on viimeksi muutettuna asetuksella N:o 2048/88 (EYVL N:o L 185, 15.7.1988, s. 1).